Държавен вестник, бр. 78, 2017 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  78
отговорно за въжена линия, на което е доста-
вил дадена подсистема или дадено предпазно 
устройство.
(2) Информацията по ал. 1 и документите, 
които доказват осъществената доставка, се 
съхраняват за период 30 години след датата 
на доставката и при поискване се предоставят 
на органите за надзор на пазара.
Г л а в а  т р е т а
НОТИФИЦИРАНИ ОРГАНИ
Раздел I 
Разрешение за извършване на оценяване на 
съответствието
Чл. 14. Лицето, което кандидатства за 
получаване на разрешение за извършване на 
оценяване на съответствието, трябва да отго-
варя на изискванията на чл. 10, ал. 1 ЗТИП, 
чл. 26 и 35 от Регламент (ЕС) 2016/424, БДС 
EN ISO/IEC 17020, БДС EN ISO/IEC 17021-1, 
БДС EN ISO/IEC 17025 и БДС EN ISO/IEC 
17065 в зависимост от модулите на процеду-
рите за оценяване на съответствието, за които 
кандидатства, и:
1. да има методики и инструкции за из-
питване, когато не се прилагат стандартите 
по чл. 17 от Регламент (ЕС) 2016/424;
2. да има система за управление, съобра-
зена с изпълняваните модули и съответните 
хармонизирани стандарти и с Регламент (ЕС) 
2016/424;
3. да има най-малко един компетентен оди-
тор, който отговаря на изискванията на БДС 
EN ISO 19011 и притежава опит в областта 
на подсистемите и предпазните устройства 
при извършване на оценката на внедрената 
система за управление на качеството на произ-
водителя, когато това се изисква от модула на 
процедурата за оценяване на съответствието, 
за който кандидатства.
Чл. 15. (1) Лицето по чл. 14 подава до 
председателя на Държавната агенция за 
метрологичен и технически надзор писмено 
заявление по образец, в което се посочват 
видовете подсистеми и/или предпазни устрой-
ства и модулите на процедурите за оценяване 
на съответствието, за които желае да получи 
разрешение. Към заявлението се прилагат:
1. единен идентификационен код (ЕИК) по 
чл. 23 от Закона за търговския регистър или 
информация за обнародването в „Държавен 
вестник“, или копие от акта за създаването, 
когато лицето е създадено със закон или с 
акт на Министерския съвет;
2. справка в табличен вид, съдържаща 
видовете подсистеми и/или предпазни ус-
тройства, приложимите за тях съществени 
изисквания, хармонизираните стандарти 
по чл. 17 от Регламент (ЕС) 2016/424, или 
методиките и инструкциите за измерване и 
изпитване, които ще се прилагат при оценя-
ване на съответствието;
3. списък на хармонизираните стандарти 
по чл. 17 от Регламент (ЕС) 2016/424, които 
притежава, отнасящи се до подсистемите и 
предпазните устройства, посочени в заявле-
нието;
4. методики и инструкции за изпитване 
на подсистеми и/или предпазни устройства, 
когато не се прилагат хармонизираните стан-
дарти по чл. 17 от Регламент (ЕС) 2016/424;
5. процедурите за извършване на оценява-
не на съответствието съгласно модулите, за 
които кандидатства;
6. наръчник, процедури и документи от 
по-ниски йерархични нива на системата за 
управление;
7. декларации на лицето и на наетия от 
него персонал за обстоятелствата по чл. 10, 
ал. 1, т. 8 ЗТИП и чл. 26, параграфи 4 и 5 от 
Регламент (ЕС) 2016/424;
8. списък на персонала с разпределение на 
функциите и информация за вида на трудовото 
правоотношение, документите за образование, 
допълнително придобита квалификация и про-
фесионална автобиография, както и справка 
относно неговата компетентност и опит за 
извършване на оценяване на съответствието 
по заявения обхват;
9. копие от документи, удостоверяващи 
завършено образование, обучение, професио-
нален и одиторски опит на одитора, който ще 
извършва оценяване на внедрената система за 
управление на качеството на производителя, 
когато това се изисква от съответния модул на 
процедурата за оценяване на съответствието;
10. справка за техническите средства за 
извършване на изпитвания като част от про-
цедурите за оценяване на съответствието, с 
които разполагат собствените му лаборатории 
и/или лабораториите, с които има сключени 
договори;
11. копие от сертификатите за акредитация 
на лабораториите, когато има такива;
12. копие от сключените договори с подиз-
пълнители, когато има такива;
13. копие от договора за застраховка за 
вредите, които могат да настъпят вследствие 
на неизпълнение на задълженията му, свързани 
с дейностите по оценяване на съответствието;
14. документ за платена такса за проверка 
на документи по чл. 12, ал. 1 ЗТИП, опре-
делена в чл. 27 от Тарифа № 11 за таксите, 
които се събират в системата на Държавната 
агенция за метрологичен и технически надзор 
по Закона за държавните такси, утвърдена с 
Постановление № 97 на Министерския съвет 
от 1999 г. (обн., ДВ, бр. 50 от 1999 г.; изм. и 
доп., бр. 10 от 2000 г., бр. 94 и 115 от 2002 г., 
бр. 17, 19, 27, 33 и 49 от 2003 г., бр. 32 и 104 от 
2004 г., бр. 15 и 40 от 2006 г., бр. 19 от 2007 г., 
бр. 33 от 2008 г. и бр. 103 от 2012 г.).
(2) За обстоятелствата по чл. 10, ал. 1, т. 2 
и 7 ЗТИП се извършва служебна проверка.